राइस मिल मालिक पर धोखाधड़ी का केस दर्ज
अम्बाला सिटी/नारायणगढ़| हरियाणाएग्राे इंडस्ट्री काॅरपोरेशन के इंचार्ज की शिकायत पर नारायणगढ़ पुलिस ने एक राइस मिल मालिक के खिलाफ धोखाधड़ी सहित विभिन्न धाराओं के तहत मामला दर्ज किया है। आरोप है कि राइस मिल मालिक ने विभाग की हजारों क्विंटल धान को खुर्द-बुर्द कर दिया है। हरदीप सिंह इंचार्ज हरियाणा एग्राे इंडस्ट्री ने पुलिस को दी शिकायत में कहा कि भरेड़ी कलां मंडी से विभाग ने अक्टूबर-नवम्बर माह में 74,926 क्विंटल 50 किलो धान की खरीद की थी। इस धान को बधौली गांव स्थित शिव शंकर राइस मिल को एग्रीमेंट के मुताबिक दिया गया था। एग्रीमेंट में बाकायदा इस बात को लेकर सहमति की गई थी कि धान से निकाला गया चावल राइस मिल मालिक विभाग को देगा। लेकिन राइस मिल मालिक प्रदीप कुमार पुत्र राम गोपाल निवासी कबीर कॉलोनी अम्बाला शहर ने 61,574 क्विंटल 80 किलो धान को खुर्द-बुर्द कर दिया। जांच में पाया गया कि जो 40 हजार खाली बैग विभाग ने प्रदीप कुमार को दिए थे, उनका भी कोई रिकॉर्ड नहीं मिला। हरदीप सिंह की शिकायत पर पुलिस ने प्रदीप कुमार के खिलाफ धोखाधड़ी का मामला दर्ज कर उसकी तलाश शुरू कर दी है। थाना प्रभारी सुरेश पाल ने बताया कि जल्द ही आरोपी को गिरफ्तार कर िलया जाएगा। इधर, हैफेड घोटाला अभी सुलझ भी नहीं पाया है।
bho_Deva hin_Deva